open-index/open-wikipedia-markdown huggingface dataset:
Rokijs

**"Rokijs"** () ir 1976. gada ASV sporta drāmas filma, kuras režisors ir Džons Evildsens. Galveno lomu atveido Silvestrs Stallone. Filma saņēmusi Amerikas Kinoakadēmijas balvu kategorijā "Labākā filma". Filmas režisors Džons Evildsens saņēma Amerikas Kinoakadēmijas balvu kā labākais režisors. Filmas montāžas autori Ričards Helsi un Skots Konrads saņēma balvu par labāko montāžu. Bez tam filma bija nominēta vēl septiņās kategorijās, tai skaitā Silvestrs Stallone bija nominēts gan kā scenārija autors, gan kā labākais aktieris.

## Sižets
Trīsdesmit gadus vecais bokseris Rokijs Balboa dzīvo nabadzīgā kvartālā, boksējās otršķirīgos klubos un par slavu pat vairs nesapņo. Bet te viņa draugs Polijs iepazīstina ar savu māsu Adrianu, kura, par spīti savai kautrībai, bokserim ļoti iepatīkas. Starp abiem jauniem cilvēkiem sāk veidoties attiecības. Un tieši šajā laikā pasaules čempions boksā smagajā svarā Apollo Krīds, kura iecerētais pretinieks nevar iziet ringā, nolemj dot iespēju kādam nepazīstamam bokserim iespēju, cīnoties ar viņu par čempiona titulu. Un izvēle krīt tieši uz Rokiju. Rokijs pensionētā boksera Mikija Goldmila vadībā sāk nopietnus treniņus, jo ir apņēmības pilns pierādīt visiem un pašam sev, ka ir kaut kā vērts.

Boksa mačs patiešām sākās kā paraugmačs. Apollo Krīds iznāk krāšņa šova pavadīts, pirms cīņas viņu draudzīgi apsveic leģendārais Džo Freizers. Kad sākas cīņa, Apollo neuztver pretinieku nopietni, bet jau pirmajā raundā Rokijs pirmo reizi Apollo karjerā nosūta to nokdaunā. Kad Apollo pieceļas, viņš ir nikns un cenšas nokautēt savu pretinieku, salauž Rokijam degunu un nopietni savaino tam aci. Visiem un pirmkārt sev par pārsteigumu Rokijs nostāv līdz beigām visus piecpadsmit raundus un pat salauž Apollo ribu. Pēc beigu gonga Apollo pasaka Rokijam, ka revanša mača nebūs, uz ko Rokijs atbild "Es pats to nevēlos!". Pēc cīņas Rokijs sauc Adrianu. Adriana spraucas cauri pūlim, Rokijs atzīstas savai draudzenei mīlestībā.

## Ārējās saites

* Rokija Balboa treniņi pirmajā filmā «Rokijs»
Ježijs Levi

**Ježijs Levi** (; , Vroclava - , Lunda) bija Polijas un Zviedrijas šahists.

## Biogrāfija
Levi bija viens no talantīgākajiem junioriem Polijas šaha vēsturē. No 1965. līdz 1969. gadam viņš piecas reizes pēc kārtas uzvarēja Polijas junioru šaha čempionātā. 1967. gadā Eiropas šaha čempionātā junioriem viņš ieņēma 3. vietu aiz Anatolija Karpova un Andrāša Adorjāna, bet pirms Jana Timmana. 1960. gados tas bija lielākais Polijas juniora panākums starptautiskajās šaha sacensībās. 1969. gadā Levi uzvarēja starptautiskā turnīrā Ļubļinā (apsteidzot Aivaru Gipsli) un Polijas šaha čempionātā. Kā Polijas čempions viņš piedalījās Pasaules šaha čempiona nosaukuma izcīņas cikla zonas turnīrā Atēnās, kur ieņēma 12. vietu. Pēc šī turnīra Levi nolēma neatgriezties dzimtenē un pārcēlās dzīvot uz Zviedriju, kur sāka studēt matemātiku. Polijā viņa vārds tika iekļauts tā saucamajā "melnajā sarakstā" un ilgu laiku bija noklusēts. 1972. gada rudenī Levi gāja bojā autoavārijā Zviedrijā. Apglabāts ebreju kapsētā Malmē.

## Atsauces

## Ārējās saites
Scheldeprijs

***Scheldeprijs*** ir profesionālas viendienas šosejas riteņbraukšanas sacensības, kuras sākas Antverpenē un noslēdzas Shotenē. Tās ir vienas no Flandrijas klasikām. Kā 1.HC kategorijas sacensības tās ir iekļautas *[[UCI Europe Tour]]* kalendārā. Tās tiek uzskatītas par sprinteru sacensībām un notiek uz līdzenumu ceļiem aptuveni 200 kilometru garumā.

## Uzvarētāji kopš 2000. gada

## Atsauces

## Ārējās saites
*
Rokijs 2

**"Rokijs 2"** () ir 1979. gada ASV sporta drāmas filma, kuras režisors ir Džons Evildsens. Galveno lomu atveido Silvestrs Stallone, kurš ir arī scenārija autors.

## Sižets
Pēc cīņas, kurā tikai pēc punktiem ar minimālu pārsvaru tiesneši par uzvarētāju paziņo Apollo, gan Rokijs, gan Apollo ir guvuši nopietnas traumas, Rokija acs ir nopietni savainota. Apollo ir nikns par tik nepārliecinošu uzvaru, un, lai arī pats nesen teica, ka revanša mača nebūs, nu izaicina Rokiju uz revanšu, Rokijs atsakās. Abus ar ātrajiem aizved uz slimnīcu. Slimnīcā Rokijs atnāk pie Apollo uz palātu. Uz Rokija jautājumu, vai Apollo mača laikā ir cīnījies ar pilnu atdevi, Apollo atbild "Jā!".

Kad Rokijs iznāk no slimnīcas, viņš nolemj kārt boksa cimdus vadzī un pievērsties mierīgai dzīvei kopā ar Adrianu, ar kuru drīz apprecas. Taču Apollo pēc tik nepārliecinošas uzvaras tiek kritizēts no visām pusēm, tāpēc dara visu, lai Rokijs piekristu revanša mačam. Rokijs ārti iztērē nopelnīto naudu un nu Rokijam ir jāizvēlas, dzīvot nabadzībā vai arī doties ringā pretī Apollo, riskējot pazaudēt savu redzi. Rokijs nolemj meklēt darbu, taču sēdošu darbu ofisā viņš nevar dabūt dēļ sliktas izglītības, viņam piedāvā tikai fizisku darbu. Rokijs iekārtojas darbā par krāvēju, taču praktiski uzreiz viņu atlaiž štatu samazināšanas dēļ. Rokijs strādā pie sava bijušā boksa trenera Mikija par palīgu.

Rokijs nopietni apsver iespēju atgriezties boksā. Adriana, baidoties par vīra veselību, negrib, lai Rokijs cīnītos, tāpēc dēļ problēmām privātajā dzīvē Rokijam ar treniņiem nesekmējās. Adriana ir stāvoklī un uz nervu pamata viņai ne tikai sākas priekšlaicīgās dzemdības, bet arī pati iekrīt komā. Rokijs visu šo laiku pavada pie sievas, par boksu pat nedomājot. Pa šo laiku Rokijs pat uzlabo savu lasītprasmi, lasot stāstus savai komā esošajai sievai. Kad bērns piedzimst un Adriana atgūstas no komas, viņa pasaka Rokijam, ka grib tikai vienu — lai viņš uzvarētu. Sievas uzmundrināts, Rokijs ar entuziasmu uzsāk smagus treniņus un atgūst labu fizisko formu.

Revanša mačā krietni veiklākais un tehniskākais Apollo pārņem iniciatīvu un izvirzās vadībā pa punktiem, tomēr Rokija izturība un gribasspēks notur viņu uz kājām. Mačs atkal ilgst 15 raundus un tā izskaņā gan Rokijs, gan Apollo nokrīt bez spēka, taču Apollo paliek uz grīdas, bet Rokijs pie tiesneša sauktā "9!" atrod pēdējos spēkus un pieceļas. Nu viņš ir jaunais pasaules čempions smagajā svarā.

## Ārējās saites
Roberts Gaskoins-Sesils

**Roberts Arturs Telbots Gaskoins-Sesils, 3. marķīzs Solsberijs** (; dzimis , miris ) bija britu politiķis no Konservatīvās partijas. Trīskārtējs Lielbritānijas premjerministrs (1885-1886, 1886-1892, 1895-1902). Bijis arī četrkārtējs Lielbritānijas ārlietu ministrs (1878, 1885—86, 1886—92, 1895—1900) un Konservatīvās partijas līderis.

1854. gadā tika ievēlēts Parlamenta apakšpalātā un kļuva par Indijas lietu ministru. Pēc tēva nāves 1868. gadā - Lordu palātas loceklis. Kā Lielbritānijas ārlietu ministrs piedalījās Berlīnes kongresā. Gaskoinam-Sesilam veicot premjera pienākumus, Lielbritānija uzvarēja Angļu—būru karā. 1903. gadā Gaskoina-Sesila vietā par premjera kļuva viņa māsasdēls Artūrs Balfūrs. Astoņu bērnu tēvs. Viens no viņa dēliem bija Roberts Sesils - viens no Nāciju līgas izveidotājiem un Nobela miera prēmijas laureāts.

## Ārējās saites
Kavasaki

ir pilsēta Kanagavas prefektūrā, Japānā, atrodas starp Tokiju un Jokohamu.

Ar vairāk nekā 1,43 miljoniem iedzīvotāju (2012. gada jūnija dati) šī ir devītā lielākā pilsēta valstī. Kavasaki atrodas Tamas upes krastā, kas to atdala no Tokijas.

Pilsētā ir atradušies vairāki Japānas Profesionālās beisbola līgas klubi.

## Atsauces

## Ārējās saites
Pols Demāns

**Pols Demāns** (; dzimis  Rekemā, Rietumflandrijā, miris  Autreivē) bija profesionāls Beļģijas šosejas riteņbraucējs, kura karjera ilga 15 gadus no 1909. līdz 1924. gadam. Viņa pamatnodarbošanās bija paklāju aušana.

Demāns uzvarēja pirmajās Flandrijas tūres sacensībās 1913. gadā 25 gadu vecumā, pārspējot citus 37 braucējus vairāk kā 330&nbsp;km distancē, kas noslēdzās ar 4 apļiem koka velotrekā ap nelielu dīķi Mariakerkē, Gentes apkārtnē. 1914. gadā viņš uzvarēja smagajā 592&nbsp;km distancē Bordo—Parīze sacensībās.

Pola Demāna karjera gandrīz beidzās līdz ar Pirmo pasaules karu. Viņš pievienojās Beļģijas izlūkošanas dienestam un ar velosipēdu neitrālajā Nīderlandē ieveda dokumentus. Pēc daudziem braucieniem viņu arestēja Vācijas karavīri un ieslodzīja Lēvenē, gatavojoties viņu nošaut. Demānu izglāba pamiers.

Pols Demāns atkal uzsāka piedalīties sacensībās, 1920. gadā uzvarēja Parīze—Rubē un 1923. gadā — Parīze—Tūra.

## Atsauces

## Ārējās saites
*
Džastins Azevedo

**Džastins Azevedo** (; dzimis ) ir portugāļu izcelsmes Kanādas hokejists, centra uzbrucējs. Pašlaik (2014) Azevedo spēlē Kontinentālās hokeja līgas kluba Kazaņas "Ak Bars" sastāvā.

## Spēlētāja karjera
No 2004. līdz pat 2008. gadam Azevedo spēlēja Ontārio hokeja līgas vienībā Kičeneras "Rangers", 2007.—08. gada sezonu noslēdzot kā turnīra rezultatīvākais spēlētājs, iegūstot arī čempiona titulu, sezonas vērtīgākā, kā arī izslēgšanas kārtas vērtīgākā spēlētāja balvu. Arī Memoriālā kausa turnīru Azevedo noslēdza kā tā rezultatīvākais spēlētājs, iegūstot arī gada labākā spēlētāja balvu.

2008.—09. gada sezonā uzsāka profesionāļa karjeru Amerikas hokeja līgas vienības Mančestras "Monarchs" rindās. Tās sastāvā aizvadīja nākamās četras sezonas, līdz 2012. gada vasarā pievienojās SM līgas vienībai Raumas "Lukko". 2012.—13. gada sezonu noslēdza kā SM līgas izslēgšanas kārtas rezultatīvākais spēlētājs.

2013.—14. gada sezonu aizvadīja KHL vienības Prāgas "Lev" rindās, to noslēdzot kā trešais rezultatīvākais komandas spēlētājs aiz Martina Ternberga un Jirži Sekāča. Sezonas izskaņā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg". Pēc paziņojuma par "Lev" dalības atsaukšanu no KHL, jūlijā pārcēlās uz Kazaņas "Ak Bars".

## Ārējās saites
Topi Jākola

**Topi Jākola** (; dzimis ) ir somu hokejists, aizsargs, Somijas hokeja izlases dalībnieks. Pašlaik (2018) spēlē SM līgas komandā Turku TPS.

## Spēlētāja karjera
Profesionāļa karjeru aizsargs sāka 2000.—01. gada sezonā, kad debitēja SM līgas kluba Oulu "Kärpät" sastāvā. Jau nākamajā sezonā Jākola komandas rindās nostiprinājās. 2004., 2005., kā arī 2007. un 2008. gadā "Karpat" sastāvā izcīnījis Somijas čempiona titulu.

2008. gada vasarā aizsargs pievienojās Zviedrijas Elitsērijas komandai *[[Södertälje SK]]*, savukārt no 2010. līdz 2012. gadam spēlēja *[[Luleå HF]]* rindās. 2012.—13. gada sezonā spēlēja KHL vienībā Habarovskas "Amur", taču tad pievienojās Prāgas "Lev" rindām.

2014. gada vasarā Jākola noslēdza divu gadu līgumu ar KHL jaunpienācēju Helsinku "Jokerit". Tās rindās spēlēja līdz 2017. gada vasarai, kad pievienojās Zviedrijas hokeja līgas klubam HV 71.

Somijas hokeja izlases rindās spēlējis 2009., 2010., 2011. un 2012. gada Pasaules čempionātos, 2011. gadā kopā ar izlasi izcīnot zelta medaļas. 2013.—14. gada sezonā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg".

## Ārējās saites
Dmitrijs Makarovs

**Dmitrijs Makarovs** (; dzimis ) ir bijušais krievu hokejists, centra uzbrucējs. Visas profesionāļa karjeras 17 sezonas Makarovs aizvadīja dažādos Krievijas Superlīgas un Kontinentālās hokeja līgas klubos.

## Spēlētāja karjera
Profesionāļa karjeru sāka 2002.—03. gada sezonā, kad debitēja Krievijas Superlīgas kluba Magņitogorskas "Metallurg" rindās. 2003.—04. gada sezonu uzbrucējs pamatā aizvadīja Krievijas Augstākās līgas vienībā Kurgānas "Zauralie". 2004.—05. gada sezonas gaitā tika aizmainīts uz Ufas "Salavat Julajev", kuras rindās nostiprinājās Krievijas Superlīgā.

2007.—08. gada sezonu sāka Ņižņekamskas "Ņeftehimik" rindās, sezonu noslēdzot kā komandas rezultatīvākais spēlētājs. Arī turpmākajās sezonās Makarovs bija viens no vadošajiem komandas spēlētājiem. No 2011. līdz 2013. gadam spēlēja Ņižņijnovgorodas "Torpedo" rindās. 2013.—14. gada sezonā atgriezās Ufas "Salavat Julajev" rindās, sezonu noslēdzot kā komandas rezultatīvākais spēlētājs. 2017.—18. gada sezonas ievadā spēlēja Hantimansijskas "Jugra" sastāvā, taču tad noslēdza spēlētāja karjeru.

## Ārējās saites
Moravecs

**Moravecs** var būt:
* Josefs Moravecs (1882—1969) — čehu problēmists;
* Ondržejs Moravecs (1984) — čehu biatlonists.
Steisija Keša

**Ešlija Stīvensone** (; dzimusi  Kalifornijā), pazīstama ar skatuves vārdu **Steisija Keša** (), ir amerikāņu pornoaktrise.

Pornofilmās filmējusies kopš 2001. gada. Kopumā filmējusies vairāk kā 60 filmās.

## Ārējās saites

* IAFD profils 
* AFDB profils
Viktors Sultanbajevs

**Viktors Sultanbajevs** (; , Jekaterinoslava - , Ljēža) bija Ukrainā dzimis Beļģijas šahists.

## Biogrāfija
1914. gadā uzvarējis dzimtās pilsētas Jekaterinoslavas šaha čempionātā. Pirmā pasaules kara laikā iesaukts Krievijas armijā. Pēc Oktobra revolūcijas un Krievijas pilsoņu kara 1920. gadā kopā ar Pjotra Vrangeļa armiju evakuējies uz Turciju. 1921. gadā pārcēlies uz dzīvi Beļģijā - sākumā neilgi mitinājies Briselē, pēc tām pārvācies uz Ljēžu, kur nodzīvojis līdz mūža beigām.
1923. gadā pirmo reizi piedalījies Beļģijas šaha čempionātā, kurā vēlāk uzvarējis piecas reizes (1932, 1934, 1943, 1957, 1961). Pēdējo reizi Beļģijas šaha čempionātā spēlējis 1969. gadā. Beļģijas izlases sastāvā piedalījies Pasaules šaha olimpiādē 1933. gadā un pie 1. galdiņa ieguvis 4 punktus no 14 iespējamajiem (+1, =6, -7). Bijis agresīva šaha spēles stila piekritējs. 1964. gadā kļuvis par FIDE starptautisko arbitru.

## Atsauces

## Ārējās saites
Jirži Sekāčs

**Jirži Sekāčs** (; dzimis ) ir čehu hokejists, centra uzbrucējs. Pašlaik (2024) spēlē Šveices hokeja līgas kluba Lausanne HC" sastāvā.

## Spēlētāja karjera
Pēc divām Ziemeļamerikas junioru līgās aizvadītām sezonām, profesionāļa karjeru Sekāčs sāka 2011.—12. gada sezonā, kuru aizvadīja KHL kluba Popradas "Lev" sastāvā. 2012.—13. gada sezonā turpināja spēlēt komandas sastāvā pēc tās pārcelšanās uz Prāgu, taču sezonas gaitā tika izīrēts Čehijas Ekstralīgas vienībai Prāgas "Sparta".

2013.—14. gada sezonā atzīmējās ar 28 rezultativitātes punktiem, to noslēdzot kā otrs rezultatīvākais Prāgas "Lev" spēlētājs aiz Martina Ternberga. Sezonas izskaņā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg".

2014. gada vasarā Sekāčs noslēdza līgumu ar NHL vienību Monreālas "Canadiens", oktobrī jau aizvadot savu NHL debiju un ātri nostiprinoties komandas sastāvā. 2015. gada 24. februārī hokejists tika aizmainīts uz Anahaimas "Ducks". 2015.—16. gada sezonā "Ducks" aizmainīja Sekāču uz Čikāgas "Blackhawks", taču vien drīz pēc tam no neaizsargāto spēlētāju saraksta tiesības uz uzbrucēju pārņēma Arizonas "Coyotes", kuras rindās hokejists aizvadīja 11 spēles.

2016. gada jūnijā Sekāčs atgriezās Eiropā, pievienojoties KHL klubam Kazaņas "Ak Bars". "Ak Bars" sastāvā 2018. gadā izcīnīja Gagarina kausu. 2019. gada jūnijā noslēdza līgumu ar Maskavas CSKA, taču gadu vēlāk pārcēlās uz Omskas "Avangard".

## Ārējās saites
Bonars Lo

**Endrū Bonars Lo** (; dzimis , miris ) bija britu politiķis no Konservatīvās partijas. Lielbritānijas premjerministrs 1922. līdz 1923. gadam.

Dzimis mūsdienu Kanādā, mācītāja ģimenē. 12 gadu vecumā Bonars Lo pārcēlās uz Skotiju. 1900. gadā tika ievēlēts parlamentā. Bonara Lo premjerministra pienākumu veikšanas ilgums ir tikai 211 dienas (visīsākais 20. gadsimtā), toties viņš ilgāku laiku bija opozīcijas līderis - no 1911. gada novembra līdz 1921. gada martam un no 1922. gada oktobra līdz 1923. gada maijam. Iestājās par muitas tarifu reformu un pret Īrijas homrūlu.

## Ārējās saites
Mihajs Šube

**Mihajs Šube** (; dzimis , Bukarestē, miris ) bija Rumānijas starptautiskais lielmeistars šahā (GM, 1978), kas ir pārstāvējis Lielbritāniju (1988-1990), bet kopš 2017. gada pārstāvēja Spāniju.

## Biogrāfija
Divas reizes uzvarējis Rumānijas junioru šaha čempionātā (1972, 1973). Trīs reizes bijis pirmais arī Rumānijas šaha čempionātos (1980, 1981, 1983).. 1982. gadā veiksmīgi piedalījies Pasaules šaha čempiona izcīņas cikla starpzonu turnīrā Laspalmasā, kur palicis 3. vietā aiz uzvarētājiem Zoltāna Ribli un Vasilija Smislova un tikai puspunkts šķīris viņu no iekļūšanas pretendentu mačos. Vēlākajos gados uzvarējis spēcīgos starptautiskos turnīros Dortmundē (1983), Berlīnē (1985), Prāgā (1985). 1983. gadā dalījis 3. vietu P. Keresa memoriālā Tallinā (uzvarēja Mihails Tāls un Rafaels Vaganjans).
1985. gadā atkārtoti piedalījies starpzonu turnīrā Tunisijā, kurā ierindojies tikai 11. vietā.
1988. gadā pēc Londonas starptautiskā šaha turnīra lūdzis politisko patvērumu Lielbritānijā, kuru pēc tam pārstāvējis šaha turnīros. 1990. gadā pēc Nikolaje Čaušesku režīma krišanas atgriezies Rumānijā. 2003. gadā Pančevas (Serbija) starptautiskajā šaha turnīrā dalījis pirmo vietu kopā ar Ivanu Čeparinovu.

Vairākkārt pārstāvējis Rumānijas un Anglijas izlases lielākajos komandu šaha turnīros:
* Pasaules šaha olimpiādēs piedalījies 6 reizes (1978-1986, 1992);
* Eiropas komandu šaha čempionātos piedalījies 3 reizes (1977, 1989-1992), izcīnījis individuālo zelta medaļu (1977);
* Pasaules komandu šaha čempionātā piedalījies 1985. gadā;
* Pasaules studentu komandu šaha čempionātā piedalījies 1972. gadā;
* Balkānu valstu komandu šaha čempionātos piedalījies 11 reizes (1974, 1976-1985). Komandu vērtējumā izcīnījis zelta (1977), 5 sudraba (1974, 1978, 1980, 1981, 1985) un 5 bronzas (1976, 1979, 1982, 1983, 1984) medaļas.

2011. gadā uzvarējis Eiropas senioru šaha čempionātā.

Miris 2025. gada 25. oktobrī.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Pasaules studentu komandu šaha čempionāti)
*  šahista profils vietnē olimpbase.org (Balkānu valstu komandu šaha čempionāti)
*  šahista profils vietnē olimpbase.org (Eiropas klubu komandu šaha čempionāti)
Rokijs 5

**"Rokijs 5"** () ir 1990. gada ASV sporta drāmas filma, kuras režisors ir Džons Evildsens. Filmas scenārija autors un galvenās lomas atveidotājs ir Silvestrs Stallone. Šī ir "Rokija" filmu cikla piektā daļa. Filmas iepriekšējā daļa "Rokijs 4" izdota 1985. gadā, savukārt nākamo filmas daļu "Rokijs Balboa" izdeva 2006. gadā.

## Sižets
Šajā filmā Rokijam acīmredzami neveicas. Rokijam nākas pārtraukt boksera karjeru dēļ smagajām traumām, kuras viņš ieguvis cīņā ar krievu bokseri Ivanu Drago, arī vecums vairs nav tas piemērotākais šim sporta veidam. Ar to viss sliktais nebeidzas - atgriežoties mājās, viņš arī atklāj, ka visa viņa bagātība, kas tika iekrāta, esot smagsvara čempionam, ir pazaudēta dēļ vairākiem neveiksmīgiem darījumiem biržā. Ietekmīgs boksa menedžeris Djūks piedāvā Rokijam cīnīties pret jauno titula pretendentu Keinu. Taču ārstu izmeklējumi parāda, ka galvas trauma ir tik nopietna, ka atgriešanās ringā Rokijam var beigties ar letālu iznākumu. Rokijam nekas cits neatliek, kā atgriezties atpakaļ savā vecajā rajonā, kur viņš turpina strādāt kā treneris.

Drīz vien uzrodas ļoti ambiciozs un jauns bokseris Tomijs Gans, kurš vēlas kļūt par Rokija skolnieku un kuru Rokijs sāk trenēt ar visu sirdi un entuziasmu, pat atsvešinoties no miesīgā dēla, kuram ir konflikti ar izspiedējiem skolā un kuram lieti noderētu tēva atbalsts. Taču jau pēc vairākiem veiksmīgiem mačiem Tomijs nonāk menedžera Djūka varā, kurš pasaka, ka Rokijs par šīm uzvarām neko Tomijam nav devis, bet viņš, menedžeris, maksās tam lielu naudu.

Tomijs Gans drīz kļūst par pasaules čempionu (Rokijs šo cīņu skatās televizorā), mačā uzvarot Keinu, taču uzvarētāja runā pateicas menedžerim, bet par Rokiju pat neatceras. Neapmierinātie skatītāji skandē Rokija vārdu. Žurnālisti kritizē Tomiju par to, ka viņš ir "mākslīgi uzpūsts" čempions, jo nav uzvarējis Rokiju. Tomijs neiztur kritiku un kādā bārā izaicina Rokiju uz cīņu. Rokijs negrib cīnīties ar cilvēku, kas vēl nesen viņam bijis kā brālis, taču, kad Tomijs iesit Polijam, Rokijs cīņu uzsāk turpat uz ielas. Jauns un fiziski spēcīgais Tomijs pārņem iniciatīvu, noguldot pretinieku, bet te, guļot uz asfalta, Rokijs atceras mirušo treneri Mikiju. Rokijs atgūst motivāciju un nokautē Tomiju. Sanākušais pūlis ir sajūsmā par sava elka uzvaru. Rokijs salabst ar dēlu.

## Ārējās saites
Rokijs Balboa

**"Rokijs Balboa"** () ir 2006. gada ASV sporta drāmas filma, kuras režisors, scenārija autors un galvenās lomas atveidotājs ir Silvestrs Stallone.

## Sižets
Bijušais smagsvara čempions Rokijs Balboa ir novecojis, aizgājis no sporta un dzīvo atraitņa dzīvi. Adriana, kura iedvesmojusi Rokiju uz visiem viņa dzīves varoņdarbiem, pirms pāris gadiem mirusi no vēža. Rokijam pieder bārs, kurā viņš šad tad stāsta cilvēkiem atgadījumus no savas karjeras. Dzīve jau tuvojas savam loģiskam noslēgumam. Taču reiz dators, kas simulē boksa mačus starp dažādu paaudžu cīkstoņiem nosaka, ka Rokijs ir spēcīgāks par pašreizējo čempionu Meisonu un drīz vien Rokijs saņem uzaicinājumu no Meisona menedžeriem sarīkot reālu cīņu. Lai sagatavotos, Rokijam (kuru trenē Apollo bijušais treneris Tonijs) jāizsver, vai svarīgs ir iznākums vai tā ir vienkārši viņa vēlēšanās vēlreiz atgriezties ringā, lai izcīnītu vēl vienu uzvaru. Pēdējo. Pirmo raundu Rokijs aizvada ļoti slikti, taču otrajā Meisons savaino roku un Rokijs izlīdzina cīņas gaitu. Cīņa ir sīva visus desmit raundus un, tāpat kā pirmās filmas noslēgumā, arī tagad Rokijs zaudē tikai pēc punktiem. Pēc cīņas Rokijs iet uz Adrianas kapa un pateicās viņai par atbalstu.

## Ārējās saites
Alfrēds Hartmanis

**Alfrēds Hartmanis** (, Lutriņi - , Rīga) bija Latvijas šahists. Baltijas meistars šahā (1913).

## Biogrāfija
1900. gadā kļuvis par Rīgas šaha kluba biedru. 1910. gadā piedalījies spēcīgā šaha turnīrā Varšavā, kurā uzvarējis Akiba Rubinšteins. Hartmanis ieguvis 9 punktus no 15. 1912. gadā Viskrievijas meistaru turnīrā Viļņā ieguvis 10½ punktus no 19.
 1913. gadā guvis lielāko panākumu savā šahista karjerā, ar 11½ no 14 punktiem uzvarot Baltijas VI šaha kongresā Jelgavā. Pēc Pirmā pasaules kara aktīvi iesaistījies Latvijas šaha dzīves atjaunotnē, gūstot arī labus rezultātus turnīros. Piedalījies 1924. gada Latvijas šaha čempionātā, kur palicis aiz Hermaņa Matisona, Friča Apšenieka un Kārļa Bētiņa 4. vietā. 1926. gada Latvijas šaha čempionātā aiz Apšenieka, Teodora Berga, Vladimira Petrova un Augusta Strautmaņa palicis 5. vietā.
Ilgus gadus strādājis par mājskolotāju, bet 1920. gados kalpojis kā akcīzes ierēdnis.

## Literatūra
* Nekrologs laikrakstā «Latvis», 05.08.1927.
* I. Blaus "...Ļoti simpātisks pretinieks". Šahs 21/1981 14-15. lpp.

## Atsauces

## Ārējās saites
Šķiršanās

**Šķiršanās** ir laulības savienības izbeigšana, laulības tiesisko pienākumu un atbildības anulēšana un/vai reorganizēšana, tādējādi izšķirot precēta pāra laulības saites. Šķiršanās ir atšķirīga no atcelšanas, kas pasludina laulību par spēkā neesošu. Šķiršanās likumi atšķiras dažādās valstīs, tomēr lielākajā daļā valstu laulību var šķirt tikai tiesā vai juridiska procesa rezultātā citā iestādē. Šķiršanās juridiskā procesa gaitā tiek risināti jautājumi par uzturlīdzekļiem, aizbildniecība pār bērnu, bērna apciemošana, īpašuma sadale, parāda sadale utt.

Vienīgās valstis, kur laulības šķiršana nav atļauta, ir Filipīnas un Vatikāns (Vatikānam nav procedūras laulības šķiršanai). Valstis, kas samērā nesen pieņēmušas šķiršanās likumu, ir Itālija (1970), Portugāle (1975), Brazīlija (1977), Spānija (1981), Īrija (1996), Čīle (2004) un Malta (2011).

## Atsauces

## Ārējās saites

* Latvijas Civillikuma iedaļa par laulības šķiršanu
Lihas grēda

**Lihas grēda** () vai **Surami grēda** () ir kalnu grēda Kaukāza kalnos, vienīgā nepārtrauktā Melnās jūras un Kaspijas jūras baseinus atdalošā ūdensšķirtne, kas savieno Lielo Kaukāzu ar Mazo Kaukāzu. Vidējais augstums —  vjl. Kalni apauguši ar platlapju mežiem (ozols, skābardis, kastanis, dižskābardis), alpīnās pļavas tikai pašos grēdas ziemeļos. Grēdu šķērso  garais Surami dzelzceļa tunelis. Zemākā vieta ir Surami pāreja  vjl, ko šķērso Zestaponi—Hašuri autoceļš.

Lihas grēda izvietojusies Gruzijas teritorijā Imeretijas un Iekšējās Kartlijas mharēs, ziemeļu daļa ar grēdas augstāko punktu Ribisas kalnu atrodas pašpasludinātajā, bet starptautiski neatzītajā Dienvidosetijā.

## Atsauces

## Ārējās saites
Gausa izslēgšanas metode

**Gausa izslēgšanas metode** (**vienādojumu saskaitīšanas metode**) ir algoritms lineāru vienādojumu sistēmas atrisināšanai. Parasti tiek veikta operāciju virkne ar attiecīgās vienādojumu sistēmas koeficientu matricu. Ar šo metodi var arī atrast matricas rangu, izrēķināt matricas determinantu. Metode ir nosaukta vācu matemātiķa Kārļa Frīdriha Gausa vārdā, tomēr tā ir bijusi pazīstama ķīniešu matemātiķiem jau mūsu ēras 179. gadā.

Lai pielietotu Gausa izslēgšanas metodi, ar matricu ir jāveic dažādi elementāri pārveidojumi, lai iegūtu augšējo trijstūrveida matricu (zem galvenās diagonāles visi elementi ir nulles). Eksistē trīs  veida pārveidojumi: 1) matricas divu rindu  apmainīšana vietām; 2) matricas rindas locekļu reizināšana ar kādu no nulles atšķirīgu skaitli; 3) matricas rindas reizināšana ar kādu no nulles atšķirīgu skaitli un pieskaitīšana citai rindai.

## Algoritma piemērs
Jāatrod šādas lineāru vienādojumu sistēmas atrisinājums:
:\begin{alignat}{7}
2x &&\; + \;&& y             &&\; - \;&& z  &&\; = \;&& 8 & \qquad (L_1) \\
-3x &&\; - \;&& y             &&\; + \;&& 2z &&\; = \;&& -11 & \qquad (L_2) \\
-2x &&\; + \;&& y &&\; +\;&& 2z  &&\; = \;&& -3 &  \qquad (L_3)
\end{alignat}

Otrajā kolonnā ir uzrādītas operācijas, kas ir tikko veiktas.

## Atsauces

## Ārējās saites
* Lineāru vienādojumu sistēmas risināšanas programmatūra 
* Lineāru vienādojumu sistēmas risināšana ar Gausa izslēgšanas matodi  
* Gausa izslēgšanas metode 
*
Frozinones province

**Frozinones province** () ir viena no Itālijas provincēm valsts centrālajā daļā, Lacio reģionā. Tās administratīvais centrs un lielākā pilsēta ir Frozinone. Provinces kopējā platība ir 3244 km2, 2005. gada beigās tajā dzīvoja  iedzīvotāji. Frozinones province sīkāk iedalās 91 komūnā.

## Ārējās saites
Krāmera formulas

**Krāmera formulas** ir formulas lineāru vienādojumu sistēmas atrisināšanai. Krāmera formulas ir derīgas tikai tādā gadījumā, ja vienādojumu skaits sakrīt ar nezināmo skaitu un sistēmai ir viens vienīgs atrisinājums. Tās ir nosauktas šveiciešu matemātiķa Gabriela Krāmera (*Gabriel Cramer*) vārdā, kas 1750. gadā publicēja tās patvaļīgam nezināmo skaitam, savukārt skots Kolins Maklorens (*Colin Maclaurin*) publicēja formulas speciālu gadījumu jau 1748. gadā (un, iespējams, zināja par to jau 1729. gadā). Krāmera formulas ir praktiski pielietot vienīgi sistēmām ar mazu vienādojumu skaitu.

## Vispārīgs gadījums
Ir sistēma no  lineāriem vienādojumiem, kas satur  nezināmos un ir uzrakstāma matricu reizināšanas formā kā

: Ax = b\,

kur matricai  ( ir  matrica) determinants ir atšķirīgs no nulles, un vektors  x = (x_1, \ldots, x_n)^\mathrm{T}  ir kolonnas matrica, kas sastāv no nezināmajiem lielumiem.

Sistēmai ir viens vienīgs atrisinājums, katrs nezināmais ir uzrakstāms šādi:

: x_i = \frac{\det(A_i)}{\det(A)} \qquad i = 1, \ldots, n \, 

kur  ir matrica, kurā  *i*-tā kolonnas locekļi ir aizvietoti ar  kolonnas matricas locekļiem.

## Piemērs
Ir dota lineāra vienādojumu sistēma \left\{\begin{matrix}ax+by&={\color{red}e}\\ cx + dy&= {\color{red}f}\end{matrix}\right.\ , kas matricu formā ir uzrakstāma kā \begin{bmatrix} a & b \\ c & d \end{bmatrix}\begin{bmatrix} x \\ y \end{bmatrix}=\begin{bmatrix} {\color{red}e} \\ {\color{red}f} \end{bmatrix}. 

Pieņem, ka *ad*&nbsp;&minus;&nbsp;*bc* nav nulle. Tad *x* un *y* var atrast ar Krāmera formulām
:x = \begin{vmatrix} {\color{red}{e}} & b \\ {\color{red}{f}} & d \end{vmatrix}/\begin{vmatrix} a & b \\ c & d \end{vmatrix}  = { {\color{red}e}d - b{\color{red}f} \over ad - bc} 
un
:y = \begin{vmatrix} a & {\color{red}{e}} \\ c & {\color{red}{f}} \end{vmatrix}/\begin{vmatrix} a & b \\ c & d \end{vmatrix}  = { a{\color{red}f} - {\color{red}e}c \over ad - bc}.

Noteikumi 3&times;3 matricai ir līdzīgi. Ir vienādojumu sistēma \left\{\begin{matrix}ax + by + cz&= {\color{red}j}\\dx + ey + fz&= {\color{red}k}\\gx + hy + iz&= {\color{red}l}\end{matrix}\right., kas matricu formātā ir uzrakstāma šādi \begin{bmatrix} a & b & c \\ d & e & f \\ g & h & i \end{bmatrix}\begin{bmatrix} x \\ y \\ z \end{bmatrix}=\begin{bmatrix} {\color{red}j} \\ {\color{red}k} \\ {\color{red}l} \end{bmatrix}.

*x*, *y* un *z* vērtības var atrast šādi:
:x = \frac { \begin{vmatrix} {\color{red}j} & b & c \\ {\color{red}k} & e & f \\ {\color{red}l} & h & i \end{vmatrix} } { \begin{vmatrix} a & b & c \\ d & e & f \\ g & h & i \end{vmatrix} }, \quad y = \frac { \begin{vmatrix} a & {\color{red}j} & c \\ d & {\color{red}k} & f \\ g & {\color{red}l} & i \end{vmatrix} } { \begin{vmatrix} a & b & c \\ d & e & f \\ g & h & i \end{vmatrix} }\text{ un }z = \frac { \begin{vmatrix} a & b & {\color{red}j} \\ d & e & {\color{red}k} \\ g & h & {\color{red}l} \end{vmatrix} } { \begin{vmatrix} a & b & c \\ d & e & f \\ g & h & i \end{vmatrix} }.

## Atsauces

## Ārējās saites
* Krāmera formulu pierādījums 
* Lineāru vienādojumu sistēmas risināšana ar Krāmera formulām 
* Lineāru vienādojumu sistēmas risināšanas programmatūra
Slovjanska

**Slovjanska** () ir pilsēta Ukrainas austrumos Doneckas apgabalā. Izvietojusies apgabala ziemeļos Kazennijtorecas upes krastos, pieskaitāma Kramatorskas aglomerācijai. Slovjanskas rajona centrs (rajonā neietilpst). Pilsētas padomei pakļautas Svjatohirskas un Mikolajivkas pilsētas (kopā ,  iedzīvotāji (2001)).

Apdzīvotā vieta dibināta 1645. gadā kā sāls ieguves un tirdzniecības centrs **Tora**. Pilsētas tiesības kopš 1794. gada. Kopš 1827. gada balneoloģiskais kūrorts. Ievērojams dzelzceļa mezgls, attīstīta ķīmiskā un būvmateriālu rūpniecība.

2014. gada pavasarī Slovjanska kļuva par vienu no Austrumukrainas nemieru nozīmīgākajām vietām. 12. aprīlī to ieņēma prokrieviskie nemiernieki un iekļāva Doneckas tautas republikā. Vairākus mēnešus par pilsētu notika sīvas kaujas starp nemierniekiem un Ukrainas karaspēku, kas noslēdzās 5. jūlijā ar Ukrainas uzvaru un nemiernieku atkāpšanos uz Kramatorsku.

## Atsauces

## Ārējās saites
Tora (nozīmju atdalīšana)

**Tora** var būt:
* Tora — jūdaisma svētie raksti
* Tora — Norvēģijas polārstacija Antarktīdā
* Tora — upe, Aģes pieteka
* Slovjanskas kādreizējais nosaukums
Viktors Antipins

**Viktors Antipins** (; dzimis ) ir krievu hokejists, aizsargs. Pašlaik (2020) Antipins spēlē KHL līgas kluba Sanktpēterburgas SKA sastāvā.

Viņa tēvs Vladimirs arī bija profesionāls hokejists.

## Spēlētāja karjera
Profesionāļa karjeru Antipins sāka 2010.—11. gada sezonā, kad aizvadīja savas pirmās divas spēles KHL kluba Magņitogorskas "Metallurg" rindās. 2011.—12. gada sezonā jaunais aizsargs komandas rindās nevienu spēli neaizvadīja, tā vietā jau trešo sezonu spēlējot Krievijas Jaunatnes hokeja līgas kluba Magņitogorskas "Staļnije Ļisi" sastāvā.

2012.—13. gada sezonā Antipins nostiprinājās "Metallurg" rindās, novembrī tiekot atzīts par līgas labāko jauno spēlētāju, kā arī sezonas gaitā piedaloties 2013. gada KHL Zvaigžņu spēlē. 2013.—14. gada sezonā tika atzīts par janvāra labāko līgas aizsargu, kā arī noslēdza regulāro sezonu ar 17 punktiem un pozitīvu lietderības koeficientu +27. Sezonas izskaņā kopā ar "Metallurg" izcīnīja Gagarina kausu, finālsērijā ar 4—3 pārspējot Prāgas "Lev".

2017. gada maija nogalē parakstīja viena gada līgumu ar NHL klubu Bufalo "Sabres". Nākamajā sezonā "Sabres" rindās aizvadīja 47 spēles, taču tad atgriezās "Metallurg" sastāvā. 2020. gada maijā pievienojās Sanktpēterburgas SKA.

## Ārējās saites
Puikule (stacija)

**Puikule** bija dzelzceļa stacija līnijā Rīga—Rūjiena starp Pociema un Purezera pieturām. Tā atradās Limbažu novada Brīvzemnieku pagastā pie Katvaru pagasta robežas. Stacijas tuvumā atrodas apdzīvota vieta Puikules stacija (Puikules ciemam blakus atradās Rūjienas dzelzceļa Purezera pietura). Mūsdienās stacijas ēka ir pamesta un izdemolēta, visi sliežu ceļi nojaukti, bet bijušās kūdras krautuves teritorija aizaugusi ar krūmiem.

## Vēsture
Puikules (Puiķeles) šaursliežu dzelzceļa pietura ierīkota līdz ar līnijas Ainaži—Valmiera—Smiltene starp Ārciema un Ozolu pieturām uzbūvēšanu 1912. gadā. Kad 20. gadsimta 30. gados būvēja platsliežu līniju no Rīgas uz Rūjienu, tā pie Puikules krustoja Ainažu šaursliežu dzelzceļu, līdz ar to Puikule  kļuva par svarīgu mezgla staciju. 1939. gadā pēc Voldemāra Ozoliņa projekta uzcēla jaunu stacijas ēku. Pastāvēja divas staciju ēkas — platsliežu un šaursliežu dzelzceļu vajadzībām. 1944. gadā vācu karaspēks atkāpjoties no Igaunijas un Smiltenes puses Puikules stacijā sadzina lielu daudzumu šaursliežu dzelzceļa ritošo sastāvu, ko paredzēja sakraut platsliežu vagonos un pārvietot atkāpšanās virzienā, tomēr laika trūkuma dēļ, ritošie sastāvi un dzelzceļa stacijas saspridzināja. Līdz 1950. gadiem stacija apkalpoja tikai šaursliežu dzelzceļu, jo platsliežu bija nopostīts līdz pat Rūjienai. 1950. gados atjaunoja platsliežu dzelzceļu un 1958. gadā, pie stacijas Rūjienas virzienā uzbūvēja kūdras pārkraušanas estakādi; arī tagadējā stacijas ēka būvēta padomju laikā (1961). Uz staciju veda akmeņus no Ainažu dzelzceļa akmeņu karjera, kur tos pārkrāva platsliežu dzelzceļa vagonos, lai vestu tālāk uz PSRS dzelzceļa līnijām. 1998. gadā šaursliežu ceļus stacijā nojauca, bet pēc 2005. gada demontēja arī platsliežu ceļus.

## Attēlu galerija

Attēls:Puikules stacija 14.JPG|Puikules stacijas ēka
Attēls:Puikules stacija 03.JPG|Skats no bijušās šaursliežu līnijas puses
Attēls:Puikules stacija 17.JPG|Puikules stacijas uzgaidāmā telpa
Attēls:Puikules stacija 27.JPG|Platsliežu un šaursliežu līniju krustošanās vieta (taisni — uz Ainažiem, pa labi — uz Rūjienu)
Attēls:Puikules stacija 24.JPG|Puikules stacijas ūdenstornis
Attēls:Puikules stacija 29.JPG|Bijusī kūdras pārkraušanas ēka


## Atsauces

## Ārējās saites

* Puikules stacija Latvijas Dzelzceļa *YouTube* profilā
* Zudusī Latvija — Puikules stacijas ēka 2000. gadu sākumā
Heartbleed

***Heartbleed*** ir programmatūras kļūda atvērtā pirmkoda kriptogrāfijas bibliotēkā *[[OpenSSL]]*, kas ļauj tās ļaunprātīgam izmantotājam nolasīt saimniekdatora atmiņu un iegūt iespējami sensitīvus datus.

Pamatojoties uz audita ierakstu izpēti, tiek ziņots, ka daži uzbrucēji šo kļūdu izmantojuši vismaz piecus mēnešus pirms tās atklāšanas un izziņošanas.

## Vēsture
2014. gada aprīlī Nīls Mehta no *Google Security* paziņoja par kļūdu visās pēc 2012. gada 14. marta izlaistajās *OpenSSL* versijās 1.0.1 sērijā. Kļūda iekļāva nopietnu atmiņas apstrādes kļūdu Transport Layer Security (TLS) *Heartbeat* paplašinājuma realizācijā. Šo defektu varēja izmantot, lai nolasītu līdz 64&nbsp;kilobaitiem programmas atmiņas ar katru *heartbeat* pieprasījumu. Kļūda ir reģistrēta *Common Vulnerabilities and Exposures* sistēmā ar numuru CVE-2014-0160.

Kļūda darbojas, izmantojot izmainītu *heartbeat* pieprasījumu serverim, lai izvilinātu servera atbildi, kas normālā gadījumā satur to pašu datu buferi, kas tika saņemts. Trūkstot robežu pārbaudei, *OpenSSL* ietekmētās versijas nepārbaudīja pieprasījuma izmēra korektumu, ļaujot uzbrucējiem nolasīt patvaļīgu servera atmiņas izmēru.

## Ietekmētās ''OpenSSL'' versijas
* OpenSSL 1.0.2-beta
* OpenSSL 1.0.1 – OpenSSL 1.0.1f
** Ja vien nav uzstādīts sistēmas ielāps CVE-2014-0160, kas nemaina bibliotēkas versiju, kā *[[Debian]]* (ieskaitot atvasinājumus kā *[[Ubuntu Linux]]* un *[[Linux Mint]]*), *[[FreeBSD]]* un *[[Red Hat Enterprise Linux]]*, ieskaitot atvasinājumus, kā *[[CentOS]]* un *[[Amazon Linux]]* gadījumā.

### Neietekmētās versijas
* OpenSSL 1.0.2-beta2 (gaidāmā)
* OpenSSL 1.0.1g
* OpenSSL 1.0.0 (un 1.0.0 atzara laidieni)
* OpenSSL 0.9.8 (un 0.9.8 atzara laidieni)

Lai novērstu kļūdu, serveru administratoriem tiek ieteikts izmantot 1.0.1g versiju vai pārkompilēt *OpenSSL* ar -DOPENSSL_NO_HEARTBEATS parametru, atslēdzot ievainojamo iespēju, līdz servera programmatūra var tikt atjaunināta.

## Izmantošana ASV valdības vajadzībām
*[[Bloomberg News]]* ziņoja, ka ASV Nacionālās drošības aģentūra regulāri izmantoja kļūdu, lai ievāktu informāciju un bija informēta par kļūdu vismaz divus gadus.

## Atsauces

## Ārējās saites
* Heartbleed kļūda OPENSSL 
* Kopsavilkums, jautājumi un atbildes par kļūdu  no *Codenomicon Ltd*
* Video (08:40) - Heartbleed kļūdas skaidrojums
* PCMAG - Nomainiet savas paroles
* 'Heartbleed' kļūda: Nopietnāka kļūda pēdējo gadu laikā
*Has the NSA Been Using the Heartbleed Bug as an Internet Peephole?—*Wired* (2014. gada 10. aprīlis)
USA-249

***USA-249***, zināms arī kā ***DMSP F19***, ir ASV militārais meteoroloģiskais pavadonis no *[[Defense Meteorological Satellite Program|DMSP]]* sērijas. Tas orbītā palaists 2014. gada aprīlī Aizsardzības departamenta vajadzībām sadarbībā ar Nacionālo okeānu un atmosfēras administrāciju (NOAA). 2016. gada februārī bojājuma dēļ darbību pārtraucis priekšlaicīgi, lai arī to bija paredzēts izmantot piecus gadus.

thumb|left|220px|''DMSP F19'' ir līdzīgs ''Block 5D'' otrās paaudzes aparātam
*USA-249* ir *Block 5D* trešās paaudzes aparāts.  To izgatavojis uzņēmums *[[Lockheed Martin]]*. 

*DMSP F19* tika palaists  14:46:30 UTC ar nesējraķeti *[[Atlas V/401]]* (lidojums *AV-044*) no Vandenberga Gaisa spēku bāzes. 15:04 UTC pavadonis atdalījās no augšējās pakāpes un tika ievadīts polārā orbītā. Tam dots nosaukums **USA-249**.

2014. gada 6. aprīlī paziņots, ka pavadonim nav pilnībā izvērsts saules bateriju stienis, lai gan tas neietekmēja misiju.

2016. gada 11. februārī *USA-249* pārtrauca uztvert no zemes stacijām sūtītās komandas, lai gan telemetrijas datus turpināja sūtīt.
24. martā paziņots, ka Gaisa spēki pārtraukuši mēģinājumus nodibināt sakarus ar pavadoni.

## Atsauces

## Ārējās saites
* DMSP-5D3 F15, 16, 17, 18, 19, 20 Gunter Dirk Krebs,
USA-210

***USA-210***, zināms arī kā ***DMSP F18***, ir ASV *[[Defense Meteorological Satellite Program]]* (*DMSP*) sērijas militārais meteoroloģiskais pavadonis. Tas orbītā tika palaists 2009. gada oktobrī Aizsardzības departamenta vajadzībām sadarbībā ar Nacionālo okeānu un atmosfēras administrāciju (*NOAA*).

thumb|left|220px|''DMSP F18'' ir līdzīgs ''Block 5D'' otrās paaudzes aparātam
*USA-210* ir *Block 5D* trešās paaudzes aparāts. To izgatavojis uzņēmums *[[Lockheed Martin]]*.

*DMSP F19* tika palaists  16:12 *[[UTC]]* ar nesējraķeti *[[Atlas V/401]]* (lidojuma apzīmējums *AV-017*) no Vandenberga Gaisa spēku bāzes. Pēc pavadoņa ievadīšanas polārā orbītā tam dots nosaukums ***USA-210***. Ar *Centaur* augšējo pakāpi pēc tam tika veikti vairāki eksperimenti, kas nākotnē ļautu uzlabot kriogēnās augšējās pakāpes.

## Atsauces

## Ārējās saites
* DMSP-5D3 F15, 16, 17, 18, 19, 20 Gunter Dirk Krebs,
Kaliksts III

**Pāvests Kaliksts III** (, dzimis , miris ) bija Romas pāvests no  līdz . Viņa īstais vārds bija **Alfonss de Borha** (*Alfons de Borja*). Kaliksta III priekštecis bija Nikolajs V, bet pēctecis — Pijs II.

1429. gadā Alfonss de Borha kļuva par Valensijas arhibīskapu, bet 1444. gadā pāvests Eižens IV viņu iecēla kardināla amatā. 1456. gadā jau pāvesta amatā Kaliksts III lika pārskatīt Žannas d'Arkas notiesāšanu, un viņa tika atzīta par nevainīgu.

## Ārējās saites
Fjodors Malihins

**Fjodors Malihins** (; dzimis , miris ) bija krievu hokejists, centra uzbrucējs.

## Spēlētāja karjera
Profesionāļa karjeru Malihins sāka 2010.—11. gada sezonā, kad aizvadīja piecas spēles KHL kluba Jekaterinburgas "Avtomobilist" sastāvā. Pēc diviem gadiem uzbrucējs komandas sastāvā jau bija nostiprinājies, savukārt 2013.—14. gada sezonu noslēdza jau kā viens no visas līgas rezultatīvākajiem spēlētājiem, piedaloties arī līgas Zvaigžņu spēlē.

2014. gada maija nogalē noslēdza trīs gadu līgumu ar Kazaņas "Ak Bars". Tās rindās spēlēja līdz pat 2019. gadam, 2018. gadā kopā ar komandu izcīnot Gagarina kausu. Karjeras turpinājumā spēlēja arī Čeļabinskas "Traktor", Maskavas "Spartak", "Vitjaz" un Omskas "Avangard".

## Ārējās saites
Kronštate

**Kronštate** () ir pilsēta Krievijā Somu līča Kotļinas salā. Administratīvi ietilpst Sanktpēterburgas federālajā pilsētā. Kopš dibināšanas Pētera I laikā, Kronštate bijusi Krievijas Baltijas flotes karabāze un sargājusi jūras pieeju Sanktpēterburgai. Kronštates apbūve un nocietinājumi iekļauti UNESCO Pasaules mantojuma sarakstā.

## Vēsture

Līdz 1703. gadam Kotļinas sala ietilpa Zviedru Ingrijas sastāvā. Lielā Ziemeļu kara laikā Pēteris I ieņēma salu un lika būvēt Kronštates karabāzi. Pirmos nocietinājumus uzcēla 1704. gadā, 19. gadsimta vidū jelgavnieks Eduards Totlēbens veica papildu nocietināšanas darbus. Krievijas revolūciju laikā Kronštates jūrniekus uzskatīja par revolūcijas triecienspēku, tomēr 1921. gada martā ar lozungu "varu padomēm, nevis partijām" šeit izcēlās Kronštates sacelšanās. Sacelšanos nežēlīgi apspieda, masveidā piemērojot nāvessodus. Tomēr pēc sacelšanās Krievijas PFSR ieviesa Jauno ekonomisko politiku. Otrā pasaules kara laikā Kronštate palika PSRS Jūras kara flotes kontrolē. 1983. gadā, izbūvējot Sanktpēterburgas apvedceļu, Kronštati ar dambi savienoja ar sauszemi. Ilgstoši bija t.s. slēgtā pilsēta, bet 1996. gadā Kronštati ļāva apmeklēt jebkuras valsts pilsoņiem.

## Cilvēki

Kronštate ir basketbola trenera Aleksandra Gomeļska (*Александр Яковлевич Гомельский*, 1928—2005), dzejnieka Nikolaja Gumiļova (*Николай Степанович Гумилёв*, 1886—1921), fiziķa Pjotra Kapicas (*Пётр Леонидович Капица*, 1894—1984) un Latvijas mediķa Makša Branta (1890—1972) dzimtā pilsēta.

## Atsauces

## Ārējās saites

* Visit Kronstadt
Ulama spirāle

thumb|400px|Ulama spirāles attēls ar 200x200 pirmskaitļiem, kas parādīti melnu punktu veidā. Pamanāma to grupēšanās pa diagonālēm

**Ulama spirāle** ir viena no grafiskām metodēm pirmskaitļu attēlošanai. To atklāja matemātiķis Staņislavs Ulams 1963. gadā, zīmējot ķeburus zinātniskajā apspriedē "garas un ļoti garlaicīgas uzstāšanās" laikā.

Ulams izklaidējās, rakstot skaitļus no 1 centrā pa spirāli uz āru:

260px

Atstājot tikai pirmskaitļus, viņš ieguva šādu attēlu:

260px

Viņš bija pārsteigts, ka pirmskaitļiem šajā spirālē bija tendence grupēties pa diagonālēm.

## Skatīt arī
* Eratostena siets

## Atsauces

## Ārējās saites
* Clifford A. Pickover, The Math Book: From Pythagoras to the 57th Dimension, 250 Milestones in the History of Mathematics, pp. 424–425.
Jevgeņijs Timkins

**Jevgeņijs Timkins** (; dzimis ) ir krievu hokejists, labās malas uzbrucējs. Pašlaik (2020) Timkins spēlē Kontinentālās hokeja līgas kluba Sanktpēterburgas SKA sastāvā.

## Spēlētāja karjera
Ilgāku laiku aizvadījis Omskas "Avangard" otrajā komandā Krievijas Pirmajā līgā, profesionāļa karjeru Timkins sāka 2008.—09. gada sezonā, pusi kuras uzbrucējs aizvadīja "Avangard" pamatsastāvā. Arī 2009.—10. gada sezonā Timkinam vēl neizdevās nostiprināties KHL, "Avangard" rindās aizvadot vien 20 spēles.

2010.—11. gada sezonu uzbrucējs aizvadīja ECHL vienībā Floridas "Everblades", taču tad atgriezās KHL, pievienojoties Čehovas "Vitjaz" rindām. Gan 2011.—12., gan arī 2012.—13. gada sezonās viņš bija viens no komandas rezultatīvākajiem spēlētājiem. 2013.—14. gada sezonā kopā ar Magņitogorskas "Metallurg" izcīnīja Gagarina kausu, finālsērijā ar 4—3 pārspējot Prāgas "Lev". 2013. gada maijā noslēdza trīs gadu līgumu ar Magņitogorskas "Metallurg". 2016. gadā kopā ar "Metallurg" otro reizi izcīnīja Gagarina kausu. Komandas sastāvā Timkins aizvadīja septiņas sezonas, līdz 2020. gada maijā pievienojās Sanktpēterburgas SKA.

## Atsauces

## Ārējās saites
Dainis Stalts

**Dainis Stalts** (dzimis **Dainis Grasis**,  Rīgā, miris ) bija līvu tautības Latvijas folklorists un politiķis. Bijis Saeimas un Rīgas domes deputāts, pārstāvot partijas LNNK un "Tēvzemei un Brīvībai/LNNK".

## Dzīvesgājums

Viņa senči cēlušies no Vidzemes līviem — māte ir no Salacas, bet tēvs ir no Gaujas līviem. Pēc laulības ar Helmī Stalti pārgājis sievas uzvārdā. Bērni Raigo Stalts, mūziķe Julgī Stalte un dēls Dāvis Stalts, kurš arī ir politiķis, bijis Rīgas domes un Saeimas deputāts.

Izglītību ieguvis Rīgas 2. vidusskolā (beidzis 1957. gadā), Latvijas Universitātes Bioloģijas fakultātē (1957—1960) un Rīgas Lietišķās mākslas vidusskolā (beidzis 1965. gadā).

1976. gadā kopā ar Helmī Stalti dibinājis folkloras draugu kopu "Skandinieki", bija arī tās mākslinieciskais vadītājs. Bija valdes loceklis UNESCO CIOFF Latvijas nacionālajā sekcijā, kā arī starptautiskā folkloras festivāla "Baltica" mākslinieciskās padomes loceklis un svētku režisors. 1981. gadā kļuva par Latvijas Etnogrāfiskā brīvdabas muzeja galveno speciālistu folkloras jautājumos. Viņš bija aktīvs Trešās Atmodas dalībnieks.

1993. gadā tika ievēlēts 5. Saeimā no Latvijas Nacionālās neatkarības kustības (LNNK) saraksta. 1995. gadā kandidēja 6. Saeimas vēlēšanās (no LNNK un Latvijas Zaļās partijas saraksta), tomēr netika ievēlēts.

1997. gadā ievēlēts Rīgas domē no "Tēvzemei un Brīvībai/LNNK" saraksta. 1998. gadā kandidēja 7. Saeimas vēlēšanās no "Tēvzemei un Brīvībai/LNNK" saraksta, bet netika ievēlēts. 2001. gadā pašvaldību vēlēšanās pārvēlēts domes deputāta amatā. 2001. gada aprīlī pēc Jura Sinka nāves iekļuva Saeimā un nolika Rīgas domes deputāta mandātu. 2002. gadā nesekmīgi kandidēja 8. Saeimas vēlēšanās. 2005. gadā atkārtoti ievēlēts Rīgas domē.

2008. gadā D. Stalts izstājās no partijas "Tēvzemei un Brīvībai/LNNK" un bija partijas "Pilsoniskā savienība" dibinātāju skaitā. 2009. gada pašvaldību vēlēšanās no tās saraksta atkal tika ievēlēts Rīgas domē. 2011. gadā izstājies no "Pilsoniskās savienības", kopā ar dēlu Dāvi Staltu bija organizācijas "Demokrātiskie patrioti" veidotāju skaitā, un iesaistījās tās Rīgas domes frakcijā

1995. gadā saņēmis Triju Zvaigžņu ordeni. 2000. gadā ieguvis Latvijas folkloras gada balvu, 2004. gadā — Lielo Folkloras gada Dižo balvu.

Pēc ilgstošas slimības miris .

## Atsauces

## Ārējās saites
* "Latvijas ļaudis" ieraksts
* Biogrāfija
Kramatorska

**Kramatorska** () ir pilsēta Ukrainas austrumos Doneckas apgabalā. Kramatorskas rajona centrs. Izvietojusies apgabala ziemeļos Kazennijtorecas upes krastos. Kopā ar piepilsētām veido Kramatorskas aglomerāciju (4199 km², 642 800 iedzīvotāju (2001)), kurā ietilpst arī Slovjanska, Kostjantiņivka, Družkivka, Krasnijlimana un piepilsētas rajoni. Apdzīvotā vieta dibināta 1868. gadā kā ciemats pie dzelzceļa stacijas. Pilsētas tiesības kopš 1932. gada. Ievērojams dzelzceļa mezgls, mašīnbūves, metalurģijas, vieglās, pārtikas un būvmateriālu rūpniecības centrs.

2014. gada pavasarī Kramatorska kļuva par vienu no Austrumukrainas nemieru nozīmīgākajām vietām. 13. aprīlī to ieņēma prokrieviskie nemiernieki un iekļāva Doneckas tautas republikā. Vairākus mēnešus par pilsētu notika sīvas kaujas starp nemierniekiem un Ukrainas karaspēku, kas noslēdzās 5. jūlijā ar nemiernieku atkāpšanos. Uz laiku, kamēr separātistu kontrolē esošajā Doneckā tas nav iespējams, Kramatorskā ir izvietota Doneckas apgabala administrācija.

## Atsauces

## Ārējās saites
Arturs Sakenfelds

**Arturs Sakenfelds**, arī **Zakenfelds** (dzimis 1895. gada 5. jūnijā, miris 1990. gada 21. oktobrī), bija uzņēmuma “Dzirnavnieks” direktors, Latvijas Republikas Finanšu ministrijas Tirdzniecības un rūpniecības departamenta direktors. Viens no 1944. gada 17. marta Latvijas Centrālās padomes memoranda parakstītājiem.
 
## Apbalvojumi
* Triju Zvaigžņu ordenis — 4.šķira (1931)
* Triju Zvaigžņu ordenis — 3.šķira (1938)
* Francijas Goda leģiona ordenis — 4. šķira.
* Sv. Annas ordenis — 4. šķira.
* Sv. Staņislava ordenis - 3. šķira.
 
## Atsauces
Bahmuta

**Bahmuta** (; līdz 2016. gadam **Artemivska**) ir pilsēta Doneckas apgabalā Ukrainas austrumos. Izvietojusies apgabala ziemeļaustrumos Bahmutkas upes krastā, Bahmutas rajona centrs. Attīstīta būvmateriālu, mašīnbūves, pārtikas rūpniecība. Akmens sāls ieguve.

## Vēsture
Apdzīvotā vieta dibināta 1571. gadā kā kazaku pierobežas apmetne. Pilsētas tiesības kopš 1783. gada. 1924. gadā to pārdēvēja par Artemivsku par godu padomju valstsvīram un partijas funkcionāram Fjodoram Sergejevam (partijas pseidonīms «Artjoms»). 

2015. gada 23. septembrī pilsētas padome nolēma pārdēvēt Artemivsku par **Bahmutu**. 2016. gada 4. februārī pārdēvēšanas lēmumu apstiprināja Ukrainas Augstākā Rada.

Pilsētā 2022.—2023. gadā Krievijas iebrukuma laikā pilsētā notika smagas kaujas, kuru laikā to gandrīz pilnīgi nopostīja.

## Atsauces

## Ārējās saites